open-index/open-wikipedia-markdown huggingface dataset:
மாதா தாலுகா

**மாதா தாலுகா** (**Madha Taluka**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தின் 11 தாலுகாக்களில் ஒன்றாகும்.  இதன் நிர்வாகத் தலைமையிடம் *குர்துவாடி* நகரத்தில் உள்ளது.
இத்தாலுகா மாதா எனும் நகராட்சி மற்றும் 116 வருவாய் கிராமங்களையும் கொண்டுள்ளது. 1523.86  சதுர கிலோ மீட்டர் பரப்பளவு கொண்ட இத்தாலுகாவில் ஒரு சதுர கிலோ மீட்டர் பரப்பில் 213  பேர் வீதம் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 66795 வீடுகளைக் கொண்ட மாதா தாலுகாவின் மொத்த மக்கள் தொகை 3,24,027   ஆகும். மக்கள் தொகையில் ஆண்கள் 169430   மற்றும்  பெண்கள் 154597 ஆக உள்ளனர். பாலின விகிதம் 1000 ஆண்களுக்கு 912  பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 39646 - 12.24%  ஆகும். சராசரி எழுத்தறிவு    ஆகும். பட்டியல் மக்கள் மற்றும் பழங்குடிகள் முறையே 14.44%    மற்றும்  0.78%   ஆகவுள்ளனர். இதன் மக்கள் தொகையில் இந்துக்கள் 93.79%, இசுலாமியர்கள் 4.59%, பௌத்தர்கள் 0.34%,  சமணர்கள் 0.94%, கிறித்துவர்கள் 0.21% மற்றும் பிறர்  0.12% ஆக உள்ளனர்.

## மேற்கோள்கள்

பகுப்பு:சோலாப்பூர் மாவட்டம்
பீமா அணை

**பீமா அணை** அல்லது **உச்சனி அணை** (**Ujjani Dam** or **Bhima**) இந்தியாவின் மகாராட்டிரா மாநிலத்தின் சோலாப்பூர் மாவட்டம், மாதா தாலுகாவில் பாயும் பீமா ஆற்றின் குறுக்கே கட்டப்பட்ட நீர்த்தேக்கம் ஆகும்.

56.4 மீட்டர் உயரத்தில் கட்டப்பட்ட பீமா அணையின் நீர் கொள்ளவு   ஆகும். பீமா அணையின் நீர் வேளாண்மை பாசானம், குடிநீர், மீன் வளர்ப்பு மற்றும் மின்னுற்பத்திக்கு ஆதாரமாக உள்ளது. இந்த அணையின் நீர் சோலாப்பூர் மாவட்டத்தில்  பரப்பளவிற்கு கரும்பு, பருத்தி, சிறுதானியங்கள் போன்ற வேளாண்மைக்கு நீர் ஆதாரமாக உள்ளது.

## மேற்கோள்கள்

பகுப்பு:சோலாப்பூர் மாவட்டத்திலுள்ள அணைகள்
கராத் குடைவரைகள்

**கராத் குடைவரைகள்** (**Karad Caves**)  மகாராஷ்டிர மாநிலத்தின் சத்தாரா மாவட்டத்தில் உள்ள கராத் எனுமிடத்திலிருந்து தென்மேற்கே 5 கிலோ மீட்டர் தொலைவில் ஜக்கின்வாடி எனும் கிராமத்தில் கொய்னா ஆறு பாயும் மலைக்குன்றில் அமைந்த 66 பௌத்த குடைவரைகளின் தொகுதியாகும். இக்குடைவரை கிபி முதல் நூற்றாண்டில் நிறுவப்பட்டது.  இந்த 66 குடைவரைகள் ஆகசிவ், பைரவ் மற்றும் தோகிரை குன்றுகளில் அமைந்துள்ளது.  They are composed of:
* ஆகசிவ் குடைவரைகள் 
* பைரவ் குடைவரைகள்  
* தோன்கிரை குடைவரைகள்  ) 

File:Karad caves Dongrai Leni.jpg|தோன்கிரை லேனி, கராத் குகைகள் 
File:Agashiv cave.jpg|அகாசிவா குடைவரைகள், கராத் குகைகள் 
File:Buddhist Cave 7, Jakhinwadi, Karad.jpg|பௌத்த குடைவரை எண் 7, ஜக்கின்வாடி, கராத்  
File:Buddhist Cave 9, Jakhinwadi, Karad.jpg|பௌத்த குடைவரை எண் 9, ஜக்கின்வாடி, கராத் 


## மேற்கோள்கள்

## வெளி இணைப்புகள்
* Exploration at Karad
சாத்தாரா மாவட்டம்
பகுப்பு:மகாராட்டிரத்தில் உள்ள குகைகள்
பகுப்பு:பௌத்த யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:இந்தியக் குடைவரைக் கோயில்கள்
பகுப்பு:இந்தியாவில் உள்ள குகைகள்
பகுப்பு:பௌத்த தொல்லியற்களங்கள்
கோரவாடி குடைவரைகள்

**கோரவாடி குடைவரைகள்** (**Ghorawadi caves**) (இந்தி:घोरावाडी लेणी) இந்தியாவின் மகாராட்டிரா மாநிலத்தின் புனே நகரத்திற்கு வடகிழக்கே 25 கிலோ மீட்டர் தொலைவில், புனே-மும்பை நெடுஞ்சாலை எண் 4-இல் அமைந்த *கோரவாடி* எனும் கிராமத்தின் மலைக்குன்றின் உச்சியில் அமைந்த, கிபி 3 அல்லது 4-ஆம் நூற்றாண்டின் பௌத்தக் குடைவரைகள் ஆகும். இக்குடைவரைகள் ஒரே கல்லில் செதுக்கப்பட்டுள்ளது. இக்குடைவரைகளில் சைத்தியம்]], விகாரைகள் மற்றும் தூபிகள் நிறுவப்பட்டுள்ளது. தற்போது இவைகள் இந்து சமயக் குடைவரைகளாக மாற்றப்பட்டுள்ளது.


009 Unoccupied Vihara and Cistern (33565064691).jpg| விகாரை
017 Vihara now Occupied (33565047641).jpg|விகாரை
File:012 Shrine in Vihara (33653544526).jpg|இந்துக் கோயிலாக மாற்றப்பட்ட விகாரை 
File:015 Shaivite Shrine (33538101702).jpg|சிவன் சன்னதி 


## வெளி இணைப்புகள்
*Ghorawdeshwar Temple

## மேற்கோள்கள்

பகுப்பு:புனே மாவட்டம்
பகுப்பு:மகாராட்டிரத்தில் உள்ள குகைகள்
பகுப்பு:இந்தியாவில் உள்ள குகைகள்
பகுப்பு:பௌத்த தொல்லியற்களங்கள்
துளசி மாடம்

thumb| கிராமப்புற வீட்டில் அமைந்துள்ள துளசி பிருந்தாவனம் அல்லது துளசி சௌரா
**துளசி மாடம்** (*Tulasi Vrindavana*) என்பது பாரம்பரிய இந்துக்களின் வீடுகளுக்கு முன்னால், புனிதமான துளசி செடியைக் கொண்ட ஒரு சிறிய மேடை போன்ற கல் அல்லது சீமைக்காரை கட்டுமானமாகும்.

## இந்து மதத்தில் முக்கியத்துவம்

துளசி அல்லது புனித துளசி என்பது இலமியேசியே குடும்பத்தில் உள்ள ஒரு நறுமண தாவரமாகும். இது பழைய உலக வெப்பமண்டலங்கள் முழுவதிலும் பூர்வீகமாக உள்ளது. மேலும், பயிரிடப்பட்ட தாவரமாகவும் தப்பித்த களையாகவும் பரவலாக உள்ளது. இது இந்துக்களால் புனிதமான தாவரமாகக் கருதப்பட்டு, பிருந்தா தேவி அல்லது விருந்தாபதி என்று வணங்கப்படுகிறது. தினமும் காலையில் குளித்த பின் ஒடியா மக்கள் செடிக்கு தண்ணீர் ஊற்றி வணங்கி, சில இலைகளை பிரசாதமாக எடுத்துக் கொள்கின்றனர். துளசி இந்துக்களுக்கு ஒரு புனிதமான செடியாகும். துளசி இதழ்கள் கலந்த நீரானது இறக்கும் நிலையில் உள்ளவர்களுக்கு அவர்களின் ஆன்மாவை சொர்க்கத்திற்கு அனுப்ப கொடுக்கப்படுகிறது. பான சங்கராந்தியில் ஒரு சிறிய மண் பானையில் வெல்ல பானம், பால், வில்வப் பழம், மசாலாப் பொருட்கள் ஆகியவற்றால் நிரப்பி ஒரு குச்சியில் தொங்கவிடுவார்கள். இதனால் நீர் துளிகள் துளசியின் வேர்களில் விழுகின்றன. இது மழைக்காலமான ஆடி மாதத்தின் தொடக்கத்தைக் குறிக்கிறது. அந்த நாளில் வெல்லம், தயிர் ஆகியவை பிரசாதமாக வழங்கப்படுகின்றன.

### துளசி விவாகம்

துளசி விவாகம் எனப்படும் ஒரு சடங்கு இந்துக்களால் பிரபோதினி ஏகாதசி (கார்த்திகை வளர்பிறை சந்திரனின் பதினொன்றாவது நாள்) முதல் கார்த்திகை பூர்ணிமா (கார்த்திகையில் முழு நிலவு) வரை வழக்கமாக  செய்யப்படுகிறது. இது துளசி செடியை விஷ்ணுவிற்கும், அவரது உருவமான, சாளக்கிராமம் அல்லது கிருட்டிணன் அல்லது இராமர் உருவத்துடன் நடக்கும் சம்பிரதாய திருமணமாகும். மணமகன், மணமகன் இருவருக்கும் சடங்கு முறைப்படி வழிபாடு செய்யப்பட்டு, பாரம்பரிய இந்துத் திருமணச் சடங்குகளின்படி திருமணம் செய்து வைக்கப்படுகிறது. இது பருவமழைக்கு ஒத்திருக்கிறது. திருமணங்களுக்கும் பிற சடங்குகளுக்கும் சாதகமற்றதாகக் கருதப்படும் சாதுர்மாதத்தில் நிகழ்த்தப்படுகிறது. எனவே இந்த நாள் இந்தியாவில் வருடாந்திர திருமண பருவத்தில் தொடங்குகிறது.

## புகைப்படங்கள்

படிமம்:തുളസി-തറ.JPG|கேரளாவில் துளசி பிருந்தாவனம் ; மலையாளத்தில் "துளசித்தரம்" என்று அழைக்கப்படுகிறது.
படிமம்:Tulasi kota..jpg|ஒரு தெலுங்கு வீட்டில் துளசி பிருந்தாவனம் அல்லது துளசி கோட்டா
படிமம்:Thulasitthara.jpg|கேரளாவில் துளசி பிருந்தாவனம்
படிமம்:Tulsi Mancha at Radhamadhab Temple Arnab Dutta 2011.JPG|மேற்கு வங்காளத்தில் உள்ள ராதாமாதாப் கோயிலில் துளசி மஞ்சா
படிமம்:Tulsi jai.jpg|ஒரு கிராமத்து வீட்டில் துளசி பிருந்தாவனம்.
படிமம்:Aji 1976.jpg|1970களில் மகாராட்டிராவைச் சேர்ந்த பெண் ஒருவர் துளசிக்கு தண்ணீர் ஊற்றுகிறார்


## மேற்கோள்கள்

பகுப்பு:இந்து சமய வழிபாட்டுப் பொருட்கள்
பகுப்பு:ஒரியப் பண்பாடு
பகுப்பு:இந்து சமய வழக்கங்கள்
பகுப்பு:இந்து சமயத்தில் தாவரங்கள்
வய் குடைவரைகள்

**வய் குடைவரைகள்** (**Wai Caves**)  இந்தியாவின் மகாராட்டிரா மாநிலத்தின் சாத்தாரா மாவட்டத்தில் உள்ள வய் எனுமிடத்திற்கு வடக்கில் 7 கிலோ மீட்டர் தொலைவில் *லோனரா* எனும் கிராமத்தின் மலைக்குன்றில் அமைந்த 9 பௌத்தக் குடைவரைகளின் தொகுப்பாகும். தற்போது இந்த குடைவரையில் அமைந்த சைத்தியத்தில் உள்ள தூபி அகற்றப்பட்டு சிவலிகம் வைக்கப்பட்டுள்ளது.

Wai caves Pandavgad Leni entrance.jpg|வய் குடைவரையின் நுழைவாயில்
Wai caves Lohare Leni.jpg|வய் குடைவரைகள் ().


## மேற்கோள்கள்

பகுப்பு:சாத்தாரா மாவட்டம்
பகுப்பு:மகாராட்டிரத்தில் உள்ள குகைகள்
பகுப்பு:பௌத்த யாத்திரைத் தலங்கள்
பகுப்பு:இந்தியக் குடைவரைக் கோயில்கள்
பகுப்பு:இந்தியாவில் உள்ள குகைகள்
பகுப்பு:பௌத்த தொல்லியற்களங்கள்
சிர்வல் குடைவரைகள்

**சிர்வல் குடைவரைகள்** (**Shirwal Caves**)  இந்தியாவின் மகாராட்டிரா மாநிலத்தின் புனே மற்றும் சாத்தாரா நகரங்ளுக்கு நடுவில், புனே நகரத்திற்கு தெற்கே 48 கிலோ மீட்டர் தொலைவில், சாத்தாரா மாவட்டத்தின் *சிர்வல்* எனும் கிராமத்தின் மலைக்குன்றில் அமைந்த 15 பௌத்தக் குடைவரைகளின் தொகுப்பாகும். இதன் ஒரு குடைவரையில் சைத்தியமும், பிற குடைவரைகளில் விகாரைகளும் அமைந்துள்ளது. 
## மேற்கோள்கள்

பகுப்பு:சாத்தாரா மாவட்டம்
பகுப்பு:மகாராட்டிரத்தில் உள்ள குகைகள்
பகுப்பு:இந்தியாவில் உள்ள குகைகள்
பகுப்பு:பௌத்த தொல்லியற்களங்கள்
பின்னயகா பௌத்தக் குடைவரை

**பின்னயகா பௌத்தக் குடைவரை** (**Binnayaga Buddhist Caves**) இந்தியாவின் இராஜஸ்தான் மாநிலத்தில், ஜால்வார் மாவட்டடத்தில் *பின்னயகா* எனுமிடத்தில் அமைந்த 20 பௌததக் குடைவரைகளின் தொகுதியாகும். இக்குடைவரைகளில் தூண்களுடன் கூடிய சைத்தியம், விகாரைகள் மற்றும் தூபிகள் கொண்டது.
"இது கோல்வி குகைகளிலிருந்து 8 மைல்]] தொலைவில் அமைந்துள்ளது. 


Ancient buddhist caves and pillars.jpg


## இதனையும் காண்க
* கோல்வி குகைகள்
## மேற்கோள்கள்

## வெளி இணைப்புகள்
* PROTECTED MONUMENTS BY ARCHAEOLOGICAL SURVEY OF INDIA IN RAJASTHAN
* Caves of Niranjani

பகுப்பு:ஜாலாவார் மாவட்டம்
பௌத்த குடைவரைகள்
பகுப்பு:இந்தியாவில் உள்ள குகைகள்
பகுப்பு:பௌத்த தொல்லியற்களங்கள்
பகுப்பு:குடைவரைகள்
ஹாத்தியகோர் பௌத்த குடைவரைகள்

**ஹாத்தியகோர் பௌத்த குடைவரைகள்** (**Hathiagor Buddhist Caves**) இந்தியாவின் இராஜஸ்தான் மாநிலத்தில் *ஹாத்தியகோர் கி பகாடி* எனும் மலையில் அமைந்துள்ளது. இது  5 மீ x 5 மீ x 7 மீ அளவில் ஐந்து குடைவரைகளாக உள்ளது. இக்குடைவரைகளின் அருகே ஒரு  தூபி உள்ளது. 

## இதனையும் காண்க

PROTECTED MONUMENTS BY ARCHAEOLOGICAL SURVEY OF INDIA IN RAJASTHAN
Some Buddhist Antiquities and Monuments of Rajasthan

## மேற்கோள்கள்

பகுப்பு:இராஜஸ்தான்
பகுப்பு:இந்தியாவில் உள்ள குகைகள்
பகுப்பு:பௌத்த தொல்லியற்களங்கள்
தாங்க் குகைகள்

**தாங்க் குகைகள்**  (**Dhank Caves**) இந்தியாவின் குஜராத் மாநிலத்தின் ராஜ்கோட் மாவட்டத்தில் உள்ள *தாங்க்* கிராமத்தின் அருகே அமைந்த மலைக்குன்றுகளில் உள்ள சமண மற்றும் பௌத்த குடைவரைகளாகும். இக்குடைவரைகள் மேற்கிந்தியாவை ஆண்ட மேற்கு சத்ரபதிகள் (கிபி 35–கிபி 405) ஆட்சிக்காலத்தில் மணற்கற்லால் நிறுவப்பட்டவைகள் ஆகும். இக்குடைவரைகளில் சமண சமயத் தீர்த்தங்கரர்களான ரிசபநாதர், சாந்திநாதர், ரிசபநாதர் மற்றும் பார்சுவநாதர் சிற்பங்கள் உள்ளது. 

## மேற்கோள்கள்

பகுப்பு:ராஜ்கோட் மாவட்டம்
பவன் ராஜ் கோயல்

**பவன் ராஜ் கோயல்**  (*Pawan Raj Goyal*) ஓர் இந்திய நுரையீரல் நோய் நிபுணர் ஆவார்.  பாசுடனில் உள்ள ஆர்வர்டு மருத்துவப் பள்ளியில் இவர் முதுகலை பட்டம் பெற்றார்.  2014 ஆம் ஆண்டு மருத்துவத் துறைகளில் இவர் ஆற்றிய பங்களிப்பிற்காக இந்திய அரசு, நான்காவது உயரிய குடிமை விருதான பத்மசிறீ விருதை வழங்கி கௌரவித்தது.

## வாழ்க்கைக் குறிப்பு
அரியானாவைச் சேர்ந்த பவன் ராச் கோயல், 1974 ஆம் ஆண்டு புது தில்லியில் உள்ள மௌலானா ஆசாத் மருத்துவக் கல்லூரியில் மருத்துவப் பட்டம் பெற்றார். புது தில்லியில் உள்ள இர்வின் மருத்துவமனையில் பயிற்சி பெற்றார். சென்னை எசுஆர்எம் மருத்துவக் கல்லூரி மருத்துவமனை மற்றும் ஆராய்ச்சி மையம் உள்ளிட்ட பல்வேறு மருத்துவமனைகள் மற்றும் நிறுவனங்களில் பேராசிரியராகவும், மார்பு மற்றும் நுரையீரல் மருத்துவத் துறைத் தலைவராகவும் பணியாற்றினார். அங்கு இவர் பணியிலிருந்து விடுவிக்கப்பட்ட  பேராசிரியராக உள்ளார்.

பிஆர்ஜி மெடிக்கேர்சு  மற்றும் ஆராய்ச்சி நிறுவனத்தின்  தலைவராகவும் மேலாண்மை இயக்குநராகவும்  இருப்பதைத் தவிர, இவர் ஓசோ செராமிக்சு  என்ற ஒரு வணிக நிறுவனத்தின் தலைவராகவும் 1990 ஆம் ஆண்டிலிருந்து  இருந்து வருகிறார். *உத்யோக் கௌரவ்* மற்றும் *சமாச் சிறீ* விருதுகளையும் பெற்றுள்ளார்.

## மேற்கோள்கள்

## புற இணைப்புகள்

* 

பகுப்பு:1952 பிறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
குர்லா, மும்பை புறநகர் மாவட்டம்

**குர்லா** (**Kurla**) என்பது இந்தியா தீபகற்பத்தில் மகாராட்டிரா மாநிலத்தின் மும்பை புறநகர் மாவட்டத்தில் உள்ள குர்லா வருவாய் வட்டத்தின் நிர்வாகத் தலைமையிட நகரம் ஆகும். இந்நகரம் பெருநகரமும்பை மாநகராட்சியின் மண்டலம் எண் 5-இல், வார்டு 'L' -இல் அமைந்துள்ளது. இந்நகரத்தில் குர்லா தொடருந்து நிலையம் உள்ளது.

## புவியியல்

சால்செட் தீவின் தெற்கில் அமைந்த கர்லா நகரம் மித்தி ஆற்றின் கரையில் உள்ளது. குர்லா நகரம், கிழக்கு குர்லா மற்றும் மேற்கு குர்லா என இரண்டாகப் பிரிக்கப்பட்டுள்ளது.

## போக்குவரத்து
### [[தொடருந்து நிலையம்]]

குர்லாவில் உள்ள  லோகமானிய திலகர் முனையம் மாநிலத்தின் மற்றும் நாட்டின் பிற பகுதிகளை இணைக்கிறது.

## மேற்கோள்கள்

## இதனையும் காண்க

* மும்பை புறநகர் மாவட்டம்
* லோகமானிய திலகர் முனையம்
## வெளி இணைப்புகள்
* GeoHack - குர்லா, மும்பை புறநகர் மாவட்டம்
 
பகுப்பு:மும்பை புறநகர் மாவட்டம்
குடா குகைகள்

**குடா குடைவரைகள்** (**Kuda Caves**) இந்தியாவின் மகாராட்டிரா மாநிலத்தின் ராய்காட் மாவட்டத்தில், தெற்கு கொங்கண் கடற்கரை பகுதியில், முருத்-ஜாஞ்சிரா  தீவுக்கோட்டையின்  வடக்கு கடற்கரையில் அமைந்த *குடா* எனும் கிராமத்தின் மலைக்குன்றில் அமைந்த 15 பௌத்தக் குடைவரைகளின் தொகுதியாகும். குடா குடைவரைகள் கிமு முதல் நூற்றாண்டில் நிறுவப்பட்டதாகும்.

இக்குடைவரை சைத்தியத்தின் தாழ்வாரத்தில் கௌதம புத்தரின் சிற்பங்கள் தாமரை, தர்மச் சக்கரம் மற்றும் நாகங்களுடன் செதுக்கப்பட்டுள்ளது. பின்னர் கிபி 5-6-ஆம் நூற்றாண்டுகளில் இக்குடைவரைகளை மகாயனப் பிரிவின் பௌத்த பிக்குகள் கையகப்படுத்தி, குடைவரைகளில் மேலும் பல சிற்பங்களை செதுக்கினர். முதல் குடைவரையில் குடைவரை நிறுவ நன்கொடை அளித்தவர்களின் பெயர் பொறித்த கல்வெட்டு உள்ளது. ஆறாவது குடைவரையின் வாயிலில் ஒரு யாணைச் சிற்பங்கள் உள்ளது.இக்குடைவரையை நிறுவ நன்கொடை வழங்கியவர்களின் பெயர்கள் இங்குள்ள கல்வெட்டில் குறிக்கப்பட்டுள்ளது.

Kuda-caves-01.JPG|தூபி
Kuda-caves-02.JPG|கல்வெட்டு
Kuda-caves-03.JPG|
Kuda-caves-04.JPG|
Kuda-caves-05.JPG|
Kuda-caves-06.JPG|
Kuda-caves-07.JPG|
Kuda-caves-08.JPG|காவல் யாணை
Kuda-caves-09.JPG


## மேற்கோள்கள்

பகுப்பு:மகாராட்டிரத்தில் உள்ள குகைகள்
பகுப்பு:இந்தியாவில் உள்ள குகைகள்
பகுப்பு:ராய்கட் மாவட்டம்
பசந்தி

**பசந்தி** (*Pasandi*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது சாமல்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 231, மொத்த மக்கள் தொகை 		963, இதில் 482 ஆண்களும்,  481 பெண்களும் அடங்குவர்.

## ஊரில் உள்ள கோயில்கள்
* பசந்தி வெங்கட்ரமணசாமி கோயில்
## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
வெப்பமண்டல பட்டாம்பூச்சி காப்பகம், திருச்சிராப்பள்ளி

**வெப்பமண்டல பட்டாம்பூச்சி காப்பகம்** (**Tropical butterfly conservatory, Trichy**) இந்தியாவின் தமிழ்நாட்டின் திருச்சிராப்பள்ளி மாவட்டம், திருவரங்கம் வட்டத்தில் உள்ள மேலணை காப்புக்காட்டில் 25 ஏக்கர் பரப்பளவில், காவிரி ஆறு-கொள்ளிடம் ஆறு வடிநிலப் பகுதியில் அமைந்துள்ள ஒரு பட்டாம்பூச்சி காப்பகம் ஆகும்.

## விளக்கம்
வெப்பமண்டல பட்டாம்பூச்சி காப்பகமானது, திருவரங்கம் அருகே உள்ள மேலூர் கிராமத்திலிருந்து 6 கிலோ மீட்டர் தொலைவில் அமைந்துள்ளது. இது ஆசியாவின் மிகப்பெரிய பட்டாம்பூச்சிகளுக்கான காப்பகம் ஆகும். இப்பட்டாம்பூச்சி காப்பகத்தில் 323 வகையான பட்டாம்பூச்சிகள் உள்ளன. இப்பட்டாம்பூச்சி காப்பகத்தினைப் பொதுமக்களின் பார்வைக்கு தமிழக முதலமைச்சர் ஜெ. ஜெயலலிதா 13 நவம்பர் 2015 அன்று திறந்து வைத்தார். through a video conference. இந்தக் காப்பகம் சுமார் 7.35 கோடி ரூபாய் செலவில் அமைக்கத்திட்டமிடப்பட்டு 8.67 கோடி செலவில் நிறுவப்பட்டுள்ளது.

## வண்ணத்துப்பூச்சி காப்பகம்
இந்த பூங்காவில் இயற்கையான சூழ்நிலையில் பொருத்தமான வண்ணத்துப்பூச்சிகள் இனப்பெருக்கம் செய்ய ஒரு வெளிப்புற காப்பக பகுதி ஒன்று உள்ளது. கோடையில் ஈரப்பதம் குறைவாக இருக்கும். எனவே வாழ்விடத்தை மேம்படுத்த, ஒரு செயற்கை ஏரி உருவாக்கப்பட்டுள்ளது. உட்புற காப்பகப் குளிரூட்டிகள் மற்றும் பசுமை இல்லங்கள் உள்ளன. வண்ணத்துப்பூச்சிகளை ஈர்க்கும் வகையில் கவனமாக ஒளிவரும் விதமாக வடிவமைக்கப்பட்டுள்ளன.

## நட்சத்திர வனம்
நட்சத்திரவனம் என்பது இந்தப் பூங்காவின் ஒரு பகுதியாகும். இது 27 நட்சத்திரங்கள் மற்றும் 12 இராசிக்குறிய மரங்கள்/தாவரங்களை இந்திய சோதிடத்தின் அடிப்படையில் கொண்டுள்ள பகுதியாகும். மக்கள் தங்கள் நட்சத்திரத்துடன் தொடர்புடைய மரத்தை தங்கள் வீடுகளுக்கு அருகில் நட்டு வளர்த்து பாதுகாப்பதை ஊக்குவிப்பதே இதன் நோக்கமாகும்.

## வசதிகள்
நான்கு மற்றும் இரு சக்கர வாகனங்கள் நிறுத்தும் இடங்கள் உள்ளன. பள்ளி மாணவர்கள் இங்கு கல்விச் சுற்றுப்பயணங்களை மேற்கொள்கின்றனர்.

## படக்காட்சியகம்

Butterfly park trichy10.jpg|நுழைவாயில்
Butterfly park trichy1.jpg|
Butterfly park trichy2.jpg|அருவி, நுழைவாயில் அருகே
Butterfly park trichy4.jpg|செயற்கை தொங்கும் தோட்டம் & கால்வாய்
Butterfly park trichy5.jpg|சிறுவர்களுக்கான படகுகள் 
Butterfly park trichy6.jpg|சிறுவர் விளையாட்டு பூங்கா 
Butterfly park trichy7.jpg|காட்டுயிர்களின் ஓவியங்களுடன் கூடிய செயற்கை குகை 
Butterfly park trichy8.jpg|காப்பகத்தின் உட்புறக்காட்சி 
Butterfly park trichy9.jpg|
Butterfly park trichy13.jpg|வாகன நிறுத்தம் & இளைப்பாறுவதற்கான இடம்


## மேற்கோள்கள்

பகுப்பு:திருச்சிராப்பள்ளி மாவட்டம்
பகுப்பு:திருச்சிராப்பள்ளி மாவட்டம்
பகுப்பு:திருச்சி மாவட்ட சுற்றுலாத் தலங்கள்
பகுப்பு:பட்டாம்பூச்சிகள்
பெரியகொட்டகுளம்

**பெரியகொட்டகுளம்** (*Periyakottakulam*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது பெரிய கொட்ட குளம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், ஊத்தங்கரையில் இருந்து 16 கிலோமீட்டர் தொலைவிலும், சென்னையில் இருந்து 258 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 596, மொத்த மக்கள் தொகை 		2466, இதில் 1341 ஆண்களும்,  1125 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 53.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
மஞ்சள் புள்ளி புதர் சிட்டுக்குருவி

**மஞ்சள் புள்ளி புதர் சிட்டுக்குருவி** (Yellow-spotted bush sparrow) அல்லது **மஞ்சள் புள்ளி பெட்ரோனியா** (*சிம்னோரிசு பிர்கிடா*) என்பது பாசாரிடே குடும்பத்தினைச் சார்ந்த ஓர் குருவி ஆகும். இது சிம்னோரிசு பேரினத்தினைச் சார்ந்தது.

இது சாகேல் மற்றும் ஆப்பிரிக்காவின் கொம்பு முழுவதும் பொதுவாகக் காணப்படுகிறது. இதன் இயற்கையான வாழிடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும்.

## மேற்கோள்கள்

பகுப்பு:சிட்டுக்குருவிகள்
மஞ்சள் தொண்டை புதர் சிட்டுக்குருவி

**மஞ்சள் தொண்டை புதர் சிட்டுக்குருவி** (*Yellow-throated bush sparrow*)(*சிம்னோரிசு சூப்பர்சிலேரிசு*), என்பது **மஞ்சள் தொண்டை பெட்ரோனியா** என்றும் அழைக்கப்படுகிறது. இது பாசாரிடே குடும்பத்தினைச் சார்ந்த சிம்னோரிசு பேரினத்தினைச் சார்ந்த சிற்றினமாகும்..இது தென்-மத்திய மற்றும் தென் ஆப்பிரிக்காவில் மிதவெப்பமண்டல அல்லது வெப்பமண்டல உலர் காடுகள், உலர் சவன்னா மற்றும் மிதவெப்பமண்டல அல்லது வெப்பமண்டல உலர் புதர் நிலங்களின் இயற்கையான வாழிடங்களில் காணப்படுகிறது.

## மேற்கோள்கள்

## வெளி இணைப்புகள்

* 
* Yellow-throated petronia in *The Atlas of Southern African Birds*

பகுப்பு:சிட்டுக்குருவிகள்
பாவக்கல்

**பாவக்கல்** (*Pavakkal*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆ புளியம்பட்டி பாகங்கள் கோவிந்தராஜ் பட்டா நம்பர் 119மேப்கும். இது பாவக்கல் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 71 கிலோமீட்டர் தொலைவிலும், ஊத்தங்கரையில் இருந்து 20 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 	407, மொத்த மக்கள் தொகை 		1,608, இதில் 814 ஆண்களும், 794 பெண்களும் அடங்குவர்.

## சமணக் கோயில்
இங்கு ஒரு சமணப் பள்ளி இருந்ததையும், அப்பள்ளிக்கு நிலக்கொடை அளிக்கப்பட்ட தகவலும் இங்கு கண்டறியப்பட்ட கல்வெட்டால் தெரியவருகிறது. ஆனால் அந்த சமணப்பள்ளி தற்போது இருப்பதாக தெரியவில்லை.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
மசோட்டி எதிர்வினை

thumb|180x180px| திட்டுச் சோதனை
**மசோட்டி எதிர்வினை**  (*Mazzotti reaction*) என்பது நூற்புழு நோய்த்தொற்றுக்கு சிகிச்சையளித்த பிறகு, குறிப்பாக ஈரெத்தில்கார்பமசீன் மருந்து கொடுக்கப்பட்டபின் நோயாளிகளுக்குக் காணப்படும் ஒர் அறிகுறி சிக்கலாகும். இச்சிக்கல் 1948 ஆம் ஆண்டு முதலில் விவரிக்கப்பட்டது. மசோட்டி எதிர்வினைகள் உயிருக்கு ஆபத்தானவையாகும். காய்ச்சல், தடிப்புச்சொறி, நிணநீர்க்கணு பாதிப்பு, இதயத்துடிப்பு மிகுதல், இரத்த அழுத்தம் குறைதல், மூட்டுவலி, உடலில் நீர் வீக்கம், வயிற்று வலி ஆகியவை நூற்புழு சிகிச்சைக்குப் பின்னரான ஏழு நாட்களுக்குள் ஏற்படும். மசோட்டி எதிர்வினை நோய்த்தொற்றின் தீவிரத்துடன் தொடர்புடையதாகும். இருப்பினும், இந்த சிக்கலான எதிர்வினையை இணைக்கம்  செய்வதற்கு பல தொற்று தீவிரம் சார்ந்த வழிமுறைகள்  இருக்கின்றன. 

ஓங்கோசெர்சியாசிசு சிகிச்சைக்கு ஈரெத்தில்கார்பமசீன் மருந்து பயன்படுத்தப்படும் போது இந்த எதிர்வினை மிகவும் பொதுவானதாகும். அந்த நோயறிதலை உறுதிப்படுத்தப் பயன்படுத்தப்படும் தோல் திட்டு  சோதனைக்கு இந்த மருந்து ஓர் அடிப்படையாகும். மருந்து திட்டு தோலில் வைக்கப்படும் போது  நோயாளி குறிப்பிட்ட நூற்புழுவால் பாதிக்கப்பட்டிருந்தால் அங்கு அரிப்புத் தூண்டலும் தடிப்புச்சொறியும்  தளத்தில் காணப்படுகின்றன.

ஐவர்மெக்டின், பிராசிகுவாண்டல் மற்றும் அல்பெண்டசோல் ஆகிய மருந்துகளை நத்தைக் காய்ச்சல்  மற்றும்  இதர மனித ஒட்டுண்ணி நோய்களுக்கான அனுமான சிகிச்சைக்குப் பின்னரும் மசோட்டி எதிர்வினை காணப்பட்டதாக  பதிவாகியுள்ளது. மெத்தில்பிரெட்னிசோலோனுடன் நரம்புவழி சிகிச்சை கொடுக்கப்பட்ட  பிறகு நோயாளிக்கு  நோய் அறிகுறிகள் குறைந்ததாகவும் அறியப்படுகிறது.  

## மேற்கோள்கள்

 

பகுப்பு:நோய் அறிகுறிகள்
சிலியாவ்

**சிலியாவ்** என்பது (மலாய்: *Siliau*; ஆங்கிலம்: *Siliau*; சீனம்: 西廖) மலேசியா, நெகிரி செம்பிலான் மாநிலத்தில், சிரம்பான் மாவட்டத்தின் அமைந்துள்ள ஒரு நகரம்.

சிரம்பான் நகரில் இருந்து 28 கி.மீ; போர்டிக்சன் நகரில் இருந்து 18 கி.மீ;  ரந்தாவ் நகரில் இருந்து 8 கி.மீ. தொலைவில் அமைந்து உள்ளது. சிலியாவ் புறநகர்ப்பகுதி எண்ணெய் பனை தோட்டங்களினால் சூழப்பட்டுள்ளது.

சிலியாவ் பகுதியில் நிறைய எண்ணெய் பனை தோட்டங்கள் இருப்பதால், தமிழர்களின் நடமாட்டமும் அதிகமாகக் காணப் படுகிறது. தமிழர்கள் 1850-ஆம் ஆண்டுகளில் குடியேறினார்கள். முதன்முதலில் மலாயாவில் தமிழர்கள் குடியேறிய பகுதிகளில் இந்தப் பகுதியும் ஒன்றாகும். தமிழ் எழுத்தாளர்கள்; கவிஞர்கள் பலரை உருவாக்கிய பெருமை இந்த இடத்திற்கு உண்டு.

## வரலாறு

1850-ஆம் ஆண்டுகளில் மலாயாவில் நூற்றுக் கணக்கான கரும்பு, காபி, மிளகு தோட்டங்கள் தோற்றுவிக்கப் பட்டன. பெரும்பாலான தோட்டங்கள் பினாங்கு; செபராங் பிறை; பேராக் கிரியான், நெகிரி செம்பிலான் பகுதிகளில் இருந்தன. கரும்பு தோட்டங்கள் தான் மிகுதி. இந்தத் தோட்டங்கள் மலாயாவிலேயே மிக மிகப் பழமையான தோட்டங்கள்.

ரப்பர் தோட்டங்கள் தோன்றுவதற்கு முன்னர் கரும்புத் தோட்டங்கள் தான் மலாயாவில் பிரதான தோட்டங்களாக இருந்தன. 1896-ஆம் ஆண்டிற்குப் பின்னர் தான் ரப்பர் தோட்டங்கள் உருவாகின. ஆயிரக்கணக்கான, இலட்சக் கணக்கான தமிழர்கள் வேலை செய்து இருக்கின்றனர்.

## சிலியாவ் புறநகர்ப் பகுதியில் தமிழ்ப்பள்ளிகள்
சிலியாவ் புறநகர்ப் பகுதியில் 4 தமிழ்ப்பள்ளிகள் உள்ளன. 165 மாணவர்கள் பயில்கிறார்கள். 38 ஆசிரியர்கள் பணியாற்றுகிறார்கள்.

## ஸ்ரீ முருகன் ஆலயம் சிலியாவ்

சிலியாவ் இரயில் நிலையத்திற்கு அருகில் சிலியாவ் ஸ்ரீ முருகன் ஆலயம் அமைந்துள்ளது. இங்கு வாழ்ந்து வரும் இந்துக்கள் ஆலயத்தைப் பராமரித்து வருகிறார்கள். 1970-ஆம் ஆண்டு முதல் முருகனின் கார்த்திகை திருவிழாவை விமரிசையுடன் கொண்டாடி வருகிறார்கள்.

1967-ஆம் ஆண்டு தொடக்கத்தில் இரயில்வே நிலத்தில், மலாயா இரயில்வே அதிகாரியாக பணியாற்றிய எஸ். ராமையா என்பவரின் தலைமையில் இந்த ஆலயம் தொடங்கப்பட்டது. எஸ்.எஸ். பக்கிரிசாமி என்பவரும் இந்த ஆலயத்தின் நற்பணிகளுக்கு தலைமை தாங்கி உள்ளார்.

1987-ஆம் ஆண்டில், மறைந்த முருக பக்தர் கிருபானந்த வாரியார், இந்த ஆலயத்திற்கு வருகை தந்து சொற்பொழிவுகள் ஆற்றி உள்ளார். 1997-ஆம் ஆண்டில் இந்த ஆலயத்தின் செயலாளர் செல்வராஜ்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:நெகிரி செம்பிலான் நகரங்கள்
இரியூபன் டேவிட்

**இரியூபன் டேவிட்** (*Reuben David*) இந்தியாவைச் சேர்ந்த ஒரு விலங்கியல் நிபுணர் ஆவார். 1912 ஆம் ஆண்டு செப்டம்பர் மாதம் 19 ஆம் தேதியன்று அகமதாபாத்தில் இருந்த ஒரு பெனே இசுரேல் யூத குடும்பத்தில் இரியூபன் டேவிட் பிறந்தார். இந்தியாவின் குசராத்து மாநிலம் அகமதாபாத்தில் உள்ள காங்கரியா உயிரியல் பூங்காவை நிறுவினார். கால்நடை மருத்துவர் தொழிலை சுயமாகக் கற்றுக் கொண்ட இவர் 1951 ஆம் ஆண்டு அகமதாபாத் நகராட்சி ஆணையத்தினால்  நகரத்தில் ஓர் உயிரியல் பூங்காவை உருவாக்க அழைக்கப்பட்டார்.

1975 ஆம் ஆண்டில்  இந்திய அரசாங்கம் இரியூபன் டேவிட்டுக்கு பத்ம சிறீ விருது வழங்கி கௌரவித்தது. எழுத்தாளர் எசுதர் டேவிட் இவரின் மகள் ஆவார்.

1989 ஆம் ஆண்டு மார்ச்சு மாதம் 24 ஆம் தேதியன்று இரியூபன் டேவிட் காலமானார்.

## மேற்கோள்கள்

பகுப்பு:1912 பிறப்புகள்
பகுப்பு:1989 இறப்புகள்
பகுப்பு:விலங்கியலாளர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:குஜராத் மக்கள்
பகுப்பு:அறிவியலாளர்கள்
அமர் பிரசாத் ரே

**அமர் பிரசாத் ரே** (*Amar Prasad Ray*) ஓர் இந்திய மருத்துவர் மற்றும் மலேரிய நோயியல் நிபுணர் ஆவார். 1913 ஆம் ஆண்டு இவர் பிறந்தார். சமூக ஆரோக்கியம் மற்றும் இந்தியாவில் மலேரியா தொற்றுநோய் மேலாண்மை ஆகியவற்றில் நிபுணத்துவம் பெற்றவராகப் புகழ் பெற்றார். 1962 ஆம் ஆண்டில் இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினராக இருந்தார். 1974 ஆம் ஆண்டில் உலக சுகாதார அமைப்பும் இவருக்கு ஆளுமை விருதை வழங்கி சிறப்பித்துள்ளது. 1967 ஆம் ஆண்டு இந்திய அரசாங்கமும் சமூகத்திற்கு இவர் செய்த பங்களிப்புகளுக்காக இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவிக்கப்பட்டார். இவர் கல்யாணி ரே என்பவரை மணந்தார். இத்தம்பதியருக்கு ரவீந்திரநாத் ரே, எல்லா சென் மற்றும் உஷா மேத்தா ஆகிய மூன்று குழந்தைகள் பிறந்தனர். 
## மேற்கோள்கள்

பகுப்பு:1913 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
ஆஞ்சியோலெட்டா கொராதினி

**ஆஞ்சியோலெட்டா கொராதினி** *(Angioletta Coradini)* (1 ஜூலை 1946 – 4 செப்டம்பர் 2011) ஓர் இத்தாலிய வானியற்பியலாளரும் கோள் அறிவியலாளரும் ஆவார்.

## வாழ்க்கை
இவர் 1970 இல் உரோம் நகரில் உரோம் பல்கலைக்கழகத்தில் தன் இயற்பியல் முதுவர் பட்டத்தைப் பெற்றார். பின்னர் இந்நகரிலேயே தன் வாழ்நாள் முழுவதும் ஆய்வாளராகப் பணிபுரிந்தார். இவர் முதலில் பல்கலைக்கழகத்திலும் பிறகு 1975 முதல் இத்தாலி தேசிய ஆராய்ச்சி மன்றத்திலும் இறுதியாக இத்தாலியத் தேசிய வானியற்பியல் நிறுவனத்திலும் ஆய்வாளராக விளங்கினார்.

### பன்னாட்டு அறிவியல் திட்டப் பங்கேற்பு
* 1970 முதல் 1974 வரை நாசாவின் கோள், நிலா ஆராய்ச்சித் திட்ட இணை ஆய்வாளராக இருந்தார்.
* 1991 முதல் 2011 வரை சிர்சு ,விம்சு கருவிகளை உருவாக்கும் அறிவியல் குழு உறுப்பினராகவும் விம்சு கட்புல அலைவரிசை, காசினி-ஐகன்சு திட்டம் ஆகியவற்ரின் முதன்மை அய்வாள்ராகவும் இருந்து வந்துள்ளார்.
* 1993 முதல் 1996 வரை மோரோ எனும் நிலா வட்டணைக்கல முன்மொழிவின் ஒருங்கிணைப்பாளராகவும் மோரோ அறிவியல் குழுவின் உறுப்பினராகவும் இருந்தார்.
* 1994 முதல் 1996 வரை ஐரோப்பிய விண்வெளி முகமை, அகச்சிவப்புக் கதிர் ந்க்கீட்டகத் திட்ட நோக்கீட்டுக் கால ஒதுக்கீட்டுக் குழுவின் ஒருங்கிணைப்பாளராக விளங்கினார்.
* 1997 முதல் 1999 வரை ஐரோப்பியத் தெற்கு நோக்கீட்டக நோக்கீட்டுத் திட்டக் குழு எஃப் பலக உறுப்பினராக இருந்தார்;
* 1999 முதல்2004 வரை பின்லாந்து விண்வெளி ஆய்வுக் கல்விக்கழகத்தின் அறிவியல் மன்ற உறுப்பினராக இருந்தார் .
* 1999 முதல் 2004 வரை பின்லாந்து விண்வெளி ஆய்வுக் கல்விக்கழக அறிவியல் மன்றத்தின் உறுப்பினராக இருந்தார் .
* 1999 முதல் 2002 வரை பெர்ன் நகரைத் தலைமையகமாக்க் கொண்ட  பன்னாட்டு விண்வெளி ஆய்வு நிறுவன அறிவியல் மன்றத்தில் உறுப்பினராக இருந்தார் (1999–2002);
* 2008 முதல் 2011 வரை ஐரோப்பிய குழுமத்தின் விண்வெளி அறிவுரைஞர் குழுவின் உறுப்பினராக இருந்தார்.
* இவர் பாரீசு நோக்கீட்டக உயர் அறிவியல் குழுவின் உறுப்பினராக இருந்தார்.
* இவர் 2005 முதல் 2011 வரை நாசாவின் வியாழனுக்கான புதிய முன்முகப்பு ஜிராம் கருவித் திட்ட  முதன்மை ஆய்வாள்ராக விளங்கினார்.

### தகைமைகளும் விருதுகளும்
* 2007 இல் டேவிடு பேட்சு பதக்கத்தைப் பெற்றார். இப்பதக்கம் இவருக்குச்  சூரியக் குடும்ப உருவாக்கம், கோள் அறிவியல், விண்வெளித் தேட்டத்துக்கான அகச்சிவப்புக் கருவி உருவாக்கம் ஆகிய புலங்களில் இவர் ஆற்றிய அகல்விரிவும் ஆழமும் மிக்க பணிகளுக்காகவும் சிறப்பாகத் தலைமைதாங்கியதற்காகவும் வழங்கப்பட்டது. ;
* 2012 இல் ழீன் தொமினிக் காசினி பதக்கம் பெற்று தகமைசால் ஆய்வுறுப்பினர் ஆனார்.
* 2012 இல் நாசாவின் தகவுறு பொதுச் சேவைப் பதக்கத்தையும் பெற்றார்.
* வெசுட்டாவில் உள்ள ஆஞ்சியோலெட்டா குழிப்பள்ளம் இவரது  பெயரால் வழங்க 2014 இல் ஒப்புதல் அளிக்கப்பட்டுள்ளது.
* 134340 புளூட்டொவில் உள்ள கரோதினி குழிப்பள்ளமும் 2018 இல் இருந்து இவரது பெயரால் வழங்கப்படுகிறது.

## திட்டங்கள்
பேராசிரியர் ஆஞ்சியோலெட்டா கரோதினி வியாழன் வட்டணைக்கலம் யூனோ விண்வெளிக்கலத்துக்கான வியாழன் அகச்சிவப்பு நிலமுனைச் சுடர்வு படம்பிடிக்கும் கருவித் திட்டத்தைத் தொடங்கிவைத்தார்.

## இறப்பு
கொராதினி 2011 இல் புற்றுநோயால் இறந்தார்.

## மேற்கோள்கள்

பகுப்பு:1946 பிறப்புகள்
பகுப்பு:2011 இறப்புகள்
பகுப்பு:இத்தாலிய அறிவியலாளர்கள்
பகுப்பு:இத்தாலியப் புவியியலாளர்கள்
பகுப்பு:இத்தாலிய இயற்பியலாளர்கள்
பகுப்பு:இத்தாலியப் பெண் அறிவியலாளர்கள்
பகுப்பு:இத்தாலிய வானியற்பியலாளர்கள்
பகுப்பு:இத்தாலியப் புவி இயற்பியலாளர்கள்
பகுப்பு:பெண் கோள் அறிவியலாளர்கள்
நீலமேனி ஈப்பிடிப்பான்

**நீலமேனி ஈபிடிப்பான்** (*Verditer flycatcher*)(*யூமியாசு தலசினசு*) என்பது பழைய உலக ஈப்பிடிப்பான் ஆகும். இது இமயமலையிலிருந்து தென்கிழக்கு ஆசியா வழியாக சுமாத்திரா வரை காணப்படுகிறது. தாமிர-சல்பேட் நீலத்தின் தனித்துவமான நிறம் காரணமாக இந்த சிற்றினம் இவ்வாறு பெயரிடப்பட்டுள்ளது. இதன் கண்களுக்கு இடையில் மற்றும் அலகு தளத்திற்கு மேலே ஒரு இருண்ட இணைப்பு உள்ளது. முதிர்ச்சியடைந்த ஆண்களின் உடலின் கருப்பு கண் இணைப்பு மற்றும் சாம்பல் எச்சவாய் தவிர அனைத்துப் பகுதியும் அடர் நீல நிறத்தில் இருக்கும். பெண் மற்றும் முதிரக்கூடிய நிலையில் உள்ள பெண் பறவைகள் வெளிர் நீல நிறத்தில் காணப்படும்.

நீலமேனி ஈப்பிடிப்பான் இரை தேடும் போது, மின்சார கம்பிகள் அல்லது மரத்தின் மேல் கிளைகளில் அமர்ந்திருப்பதும், பறக்கும் பறவைகள் மத்தியில் காண்பதும் சுவாரசியமானது.

இந்த சிற்றினமானது முன்னர் *முயுசிகேபா* பேரினத்தில் வைக்கப்பட்டது. பின்னர் இது *நில்தேவ* ஈபிடிப்பானுடன் நெருங்கிய உறவு உடையதாக அறியப்பட்டது*.*

## படங்கள்

படிமம்:Verditer Flycatcher bird.jpg|கலாடோப் கஜ்ஜியார் சரணாலயத்தில், டல்ஹௌசி, இமாச்சலப் பிரதேசம், இந்தியா
படிமம்:Verditer Flycatcher Prasanna Mamidala.jpg|இந்தியாவின் கர்நாடகாவின் தண்டேலியில்
படிமம்:Verditer Flycatcher scientific name Eumyias thalassinus at Sattal India DSCN0934 1.jpg|இந்தியாவின் [உத்தரகாண்டில் உள்ள சத்தாலில்
படிமம்:Verditer flycatcher (Eumyias thalassinus) 28.jpg|நேபாளத்தில்
படிமம்:Verditer flycatcher near Nainital.jpg|[[Nainital|நைனிடால் அருகே 
</gallery>

== மேற்கோள்கள் ==




[பகுப்பு:வடகிழக்கு இந்தியப் பறவைகள்
பகுப்பு:யூமியாஸ்
பகுப்பு:ஈ-பிடிப்பான்கள்
அஜய் மிஸ்ரா தெனி

**அஜய் மிஸ்ரா தெனி** (**Ajay Mishra Teni**) (பிறப்பு:25 செப்டம்பர் 1960)  பாரதிய ஜனதா கட்சி அரசியல்வாதியும், 17வது மக்களவை உறுப்பினரும் ஆவார். தற்போது இவர் உள்துறை அமைச்சகத்தில் இணை அமைச்சராக உள்ளார். இவர் உத்தரப் பிரதேச மாநிலத்தின் கேரி மக்களவை தொகுதியிலிருந்து பாரதிய ஜனதா கட்சி சார்பாக இந்திய நாடாளுமன்றத்தின் மக்கள்வைக்கு தேர்ந்தெடுக்கப்பட்டார்.

இவர் தற்போது உள்துறை இணை அமைச்சராக உள்ளார்.

## இளமை வாழ்க்கை
அஜய் மிஸ்ரா உத்தர பிரதேசத்தின் லக்கிம்பூர் கேரி மாவட்டத்தில் உள்ள பன்வீர் பூர் எனும் கிராமத்தில் 25 செப்டம்பர் 1960 அன்று பிறந்தவர். இவர் சத்திரபதி சாகுஜி மகராஜ் பல்கலைக்கழகத்தில் இளநிலை அறிவியல் பட்டப்படிப்பை முடித்து, பின்னர் இளநிலை சட்டப் படிப்பை படித்தவர்.

## அரசியல் வாழ்க்கை
அஜய் மிஸ்ரா 2012-ஆம் ஆண்டில் நிகாசன் சட்டமன்றத் தொகுதிலிருந்து உத்தரப் பிரதேச சட்டமன்றத்திற்கு  தேர்வு செய்யப்பட்டார். 2014-ஆம் ஆண்டில் இவர் கேரி மக்களவை தொகுதியிலிருந்து பாரதிய ஜனதா கட்சியின் சார்பாக, இந்திய நாடாளுமன்ற மக்களவைக்கு தேர்ந்தெடுக்கப்பட்டார்.

செப்டம்பர் 2014-இல் அஜய் மிஸ்ரா தெனி, ஊரக வளர்ச்சி தொடர்பான நாடாளுமன்ற நிலைக்குழுவின் உறுப்பினராக நியமிக்கப்பட்டார். 8 சூலை 2021 அன்று இவர் உள்துறை அமைச்சகத்தில் இணை அமைச்சராக நியமிக்கப்பட்டார்.

## லக்கிம்பூர் கேரி வன்முறை
3 அக்டோபர் 2021 அன்று காரை வேகமாக ஓட்டி வ்ந்த அஜய் மிஸ்ரா தெனியின் மகன், லக்கிம்பூர் கேரியில் இந்திய அரசின் புதிய வேளாண் சட்டங்களை நீக்கப் போராடிய இந்திய விவசாய போராட்டக்காரர்கள் மீது பாய்ந்ததால்  சம்பவ இடத்தில் இருவர் உயிரிழந்தனர். இதையடுத்து விவசாயிகளுக்கும், பாரதிய ஜனதா கட்சியினருக்கும் இடையே ஏற்பட்ட வன்முறையில்,  மேலும் 2 விவசாயிகள், பத்திரிகையாளர் என 8 பேர் கொல்லப்பட்டுள்ளனர்.

இந்த விவகாரத்தை தாமாக கையில் எடுத்து விசார்த்தது இந்திய உச்சநீதிமன்றம். விசாரணையில் மத்திய உள்துறை இணை அமைச்சர் அஜய் மிஸ்ரா மகன் உள்பட 13 பேர் மீது வழக்குப்பதிவு செய்து, சிலரை கைது செய்தனர். இந்த விவகாரத்தில் நடைபெறும் விசாரணையை கண்காணிக்க ஓய்வுபெற்ற பஞ்சாப் மற்றும் ஹரியானா உயர் நீதிமன்ற நீதிபதி ராஜேஷ்குமார் ஜெயின் என்பவரை உச்சநீதிமன்றம் நியமித்தது.  உத்தரபிரதேச மாநிலம், லக்கிம்பூர் கேரியில் விவசாயிகள் மீது கார் ஏற்றி கொல்லப்பட்ட  வன்முறை சம்பவம் *திட்டமிட்ட சதி* என உச்சநீதிமன்ற புலனாய்வு குழு தகவல் தெரிவித்து உள்ளது. இதனால் எதிர்கட்சிகள் அமைச்சர் அஜய் மிஸ்ராவை பதவியிலிருந்து நீக்க நாடாளுமன்றத்தில் வலியுறுத்தி வருகின்றன்ர்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
ரந்தாவ்

**ரந்தாவ்** என்பது (மலாய்: *Rantau*; ஆங்கிலம்: *Rantau*; சீனம்: 晏斗) மலேசியா, நெகிரி செம்பிலான் மாநிலத்தில், சிரம்பான் மாவட்டத்தின் அமைந்துள்ள ஒரு நகரம்.

சிலியாவ் நகரில் இருந்து 8 கி.மீ.; சிரம்பான் நகரில் இருந்து 16 கி.மீ.; போர்டிக்சன் நகரில் இருந்து 20 கி.மீ.; காஜாங் நகரில் இருந்து 49 கி.மீ.; கோலாலம்பூர் மாநகரில் இருந்து 69 கி.மீ.; தொலைவில் அமைந்து உள்ளது.

கோலா சாவா, சிலியாவ், பெடாஸ் ஆகிய நகரங்களின் குக்கிராமங்களால் இந்த ரந்தாவ் நகரம் சூழப்பட்டு உள்ளது. தவிர ரந்தாவ் புறநகர்ப் பகுதிகளில் பல எண்ணெய்ப் பனைத் தோட்டங்களும் உள்ளன.

## வரலாறு
1870-ஆம் ஆண்டுகளில் நெகிரி செம்பிலான், ரந்தாவ், லின்சம் தோட்டம் *(Linsum Estate)*; மலாயாவிலேயே மிகப் பழமையான தோட்டமாக விளங்கியது. மலாயாவின் முன்னோடித் தோட்டங்களில் ஒன்றாகவும் திகழ்ந்தது. கூட்டாட்சி மலாய் மாநிலங்களில் *(Federated Malay States)* இருந்த காபி ரப்பர் தோட்டங்களில் மிகவும் பிரபலமான தோட்டமாகவும் வரலாறு படைத்து உள்ளது.

முதன்முதலில் ரந்தாவ், லின்சம் தோட்டத்தில் காபி பயிர் செய்தார்கள். லாபகரமாக அமையவில்லை. அதனால் காபி தோட்ட உரிமையாளர்கள் தங்கள் கவனத்தை ரப்பரின் பக்கம் மாற்றிப் பார்த்தார்கள்.

### ரந்தாவ் லின்சம் காபி தோட்டம்

1878-ஆம் ஆண்டில், நெகிரி செம்பிலான், ரந்தாவ், லின்சம் காபி தோட்டத்திற்குத் தான் தமிழர்கள் முதன் முதலில் கொண்டு வரப்பட்டார்கள் என்று தெரிய வருகிறது.

மலாக்கா நீரிணையைப் பயன்படுத்திய படகுகள்; கப்பல்கள்; சிங்கப்பூரில் இருந்து பினாங்கிற்குச் செல்லும் போது லிங்கி, லுக்குட், போர்டிக்சன் படகுத் துறைகளை அதிகமாகப் பயன்படுத்தி இருக்கின்றன.

### லிங்கி முகத்துவாரம்

லிங்கி முகத்துவாரம் அதிக அலைகள் இல்லாத இடமாக இருந்து உள்ளது. பாய்மரக் கப்பல்கள்; நீராவிக் கப்பல்கள்; அதன் பின்னர் வந்த டீசல் கப்பல்கள்; அணைவதற்கு லிங்கி லுக்குட் பகுதிகள் பாதுகாப்பான படகுத் துறைகளாக விளங்கி உள்ளன

1870 - 1900-ஆம் ஆண்டுகளில் அந்தப் பகுதிகளில் நிறையவே மரவெள்ளி, சர்க்கரைவல்லி, காபி, வாழைத் தோட்டங்கள் இருந்தன.

காபி ரப்பர் தோட்டங்கள் தோன்றுவதற்கு முன்னர் அங்கு மரவெள்ளி, சர்க்கரைவல்லி உணவுப் பயிர்கள் பயிர் செய்யப்பட்டன. தென்னை, அன்னாசி, கரும்பு, கொக்கோ, மிளகு தோட்டங்களும் இருந்தன. அந்தத் தோட்டங்களில் மலாயா தமிழர்கள் தான் வேலை செய்து இருக்கின்றனர்.

## ரந்தாவ் வட்டாரத்தில் உள்ள தமிழ்ப்பள்ளிகள்

ரந்தாவ் வட்டாரத்தில் 2 தமிழ்ப்பள்ளிகள் உள்ளன. 355 மாணவர்கள் பயில்கிறார்கள். 42 ஆசிரியர்கள் பணியாற்றுகிறார்கள்.

## பிரபலங்கள்
சில பிரபலமான நபர்களை வழங்கிய பெருமை ரந்தாவ் நகரத்திற்கு உள்ளது.

**முகமது அசான்** *(Chief Minister of Negeri Sembilan Mohamad Hasan)*; நெகிரி செம்பிலான் முன்னாள் முதல்வர்;

**டத்தோ வி.எஸ். மோகன்**; நெகிரி செம்பிலான் மாநில அரசாங்கத்தின் ஆட்சிக்குழு உறுப்பினர்;

**மலர் ராஜாராம்**; கனடாவில் மலாய் மொழி வானொலி தொகுப்பாளராகவும் தயாரிப்பாளராகவும் சேவை செய்து தாயகம் திரும்பி, 2019-ஆம் ஆண்டு ரந்தாவ் இடைத் தேர்தலில் போட்டியிட்டவர்.

**மகா  சின்னத்தம்பி**; ரந்தாவில் பிறந்தவர். தற்சமயம் ஆஸ்திரேலியா குயின்ஸ்லாந்து பகுதியில் மிகப்பெரிய வீடு கட்டுமானத் தொழில் அதிபர் *(Australian developer of Greater Springfield Development in Queensland)*. இவரின் இப்போதைய சொத்து மதிப்பு $1.78 பில்லியன் அமெரிக்க டாலர்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:நெகிரி செம்பிலான் நகரங்கள்
வசாய்-விரார்

**வசாய்-விரார்** (**Vasai-Virar**) இந்தியாவின் மகாராட்டிரா மாநிலத்தின் பால்கர் மாவட்டத்தில் உள்ள மாநகராட்சியுடன் கூடிய நகரம் ஆகும். 89 வார்டுகளைக் கொண்ட வசாய்-விரார் மாநகராட்சி நைகோன், விரார், நள சோப்ரா மற்றும் வசை பகுதிகளைக் கொண்டது. இது மும்பை பெருநகரப் பகுதியாகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 89 வார்டுகளையும், 291,229 வீடுகளையும் கொண்ட  வசாய்-விரார் நகர மாநகராட்சியின் மொத்த மக்கள் தொகை  12,22,390  ஆகும். மக்கள் தொகையில் ஆண்கள் 6,48,172  மற்றும் 5,74,218  பெண்கள் ஆக உள்ளனர். பாலின விகிதம் 1000 ஆண்களுக்கு  886 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 147102 - 12.03 %   ஆகும். சராசரி எழுத்தறிவு 88.57 %   ஆகும். பட்டியல் மக்கள் மற்றும் பழங்குடிகள் முறையே    மற்றும்    ஆகவுள்ளனர். இதன் மக்கள் தொகையில் இந்துக்கள் 77.16%, இசுலாமியர்கள் 9.03%,கிறித்துவர்கள் 8.28% ,  சீக்கியர்கள் 0.21%, பௌத்தர்கள் 2.65%,  சமணர்கள் 1.90% மற்றும் பிறர்   0.71%ஆக உள்ளனர்.
## போக்குவரத்து
வசாய்-விரார் நகரம், மும்பை, நவி மும்பை, தானே, கல்யாண், பிவாண்டி, அகமதாபாத் போன்ற நகரங்களுடன் மேற்கு இரயில்வே மூலம் இணைக்கப்பட்டுள்ளது.
### தொடருந்து நிலையம்

வசாய்-விரார் நகரத்தில் கீழ்கண்ட தொடருந்து நிலையங்கள் உள்ளது.
* வசாய்-விரார் தொடருந்து நிலையம்
* நள சோப்ரா தொடருந்து நிலையம்
* வசாய் ரோடு தொடருந்து நிலையம் 
* நைகோன் தொடருந்து நிலையம்

## தட்ப வெப்பம்

## மேற்கோள்கள்

பகுப்பு:பால்கர் மாவட்டம்

பகுப்பு:மகாராட்டிரத்திலுள்ள மாநகரங்கள்
அம்பர்நாத்

**அம்பர்நாத்** (**Ambernath**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தில் உள்ள அம்பர்நாத் தாலுகாவின் நிர்வாகத் தலைமையிட நகரமும், 50 வார்டுகள் கொண்ட நகராட்சியும் ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 58,407  வீடுகளைக் கொண்ட  அம்பர்நாத் நகரத்தின் மொத்த மக்கள் தொகை 2,53,475  ஆகும். மக்கள் தொகையில் ஆண்கள்   132,582 மற்றும் 1,20,893 பெண்கள் ஆக உள்ளனர். பாலின விகிதம் 1000 ஆண்களுக்கு  912 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 28,449 - 11.22 %  ஆகும். சராசரி எழுத்தறிவு  87.22%   ஆகும்.  இதன் மக்கள் தொகையில் இந்துக்கள் 	78.71%, இசுலாமியர்கள் 10.27%	, பௌத்தர்கள் 5.23%,  சமணர்கள் 0.63% , கிறித்துவர்கள் 4.60% மற்றும் பிறர் 0.57%   ஆக உள்ளனர்.

## மேற்கோள்கள்

பகுப்பு:தானே மாவட்டம்
பகுப்பு:மகாராட்டிரத்தில் உள்ள ஊர்களும் நகரங்களும்
பிவண்டி

**பிவண்டி** (**Bhiwandi**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள பிவண்டி தாலுகாவின் நிர்வாகத் தலைமையிட நகரம் ஆகும்.  இந்த நகரம் பிவண்டி-நிஜாம்பூர் மாநகராட்சியால் நிர்வகிக்கப்படுகிறது. இது மும்பை நகரத்திற்கு வடகிழக்கில் 15 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, வீடுகளைக் கொண்ட  தாலுகாவின் மொத்த மக்கள் தொகை   	7,09,66 ஆகும். மக்கள் தொகையில் ஆண்கள் 4,15,339  மற்றும்  2,94,326 பெண்கள் ஆக உள்ளனர். பாலின விகிதம் 1000 ஆண்களுக்கு 709	 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 91,825 ஆகும். சராசரி எழுத்தறிவு 79.48%   ஆகும். இதன் மக்கள் தொகையில் இந்துக்கள் 39.36%, இசுலாமியர்கள் 56.03%, பௌத்தர்கள் 1.55%,  சமணர்கள் 2.67%, கிறித்துவர்கள் 0.23% மற்றும் பிறர் 0.17%  ஆக உள்ளனர்.

## போக்குவரத்து
### [[தொடருந்து நிலையம்]]
பிவண்டி நகரத்தில் பிவண்டி தொடருந்து நிலையம் மற்றும் கர்போவ் தொடருந்து நிலையம் உள்ள்து.
## இதனையும் காண்க
* பிவண்டி தாலுகா

## தட்ப வெப்பம்

## மேற்கோள்கள்

பகுப்பு:தானே மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிர மாநிலத்திலுள்ள மாநகரங்கள்
பேயனூர்

**பேயனூர்** (*Peyanur*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது உப்பரபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 50 கிலோமீட்டர் தொலைவிலும், ஊத்தங்கரையில் இருந்து 7 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 126, மொத்த மக்கள் தொகை 494, இதில் 272 ஆண்களும், 222 பெண்களும் அடங்குவர்.
## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
பொடார்

**பொடார்** (*Podar*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது மத்தூர் ஊராட்சி ஒன்றியம், பொடார் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 42 கிலோமீட்டர் தொலைவிலும், மத்தூரில் இருந்து 9 கிலோமீட்டர் தொலைவிலும், சென்னையில் இருந்து 252 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 133, மொத்த மக்கள் தொகை 			538, இதில் 297 ஆண்களும், 241 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 65.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
தயோ அசிட்டிக் அமிலம்

**தயோ அசிட்டிக் அமிலம்** (*Thioacetic acid*) CH3COSH. என்ற மூலக்கூற்று வாய்ப்பாட்டால் விவரிக்கப்படும் கரிமகந்தகச் சேர்மமாகும். மஞ்சள் நிறத்துடன் தயோல் சேர்மத்தின் மணத்துடன் காணப்படும் இது கரிமத் தொகுப்பு வினைகளில் மூலக்கூறுகளில் தயோல் குழுக்களை அறிமுகப்படுத்தப் பயன்படுகிறது.

## தயாரிப்பு
அசிட்டிக் நீரிலியுடன் ஐதரசன் சல்பைடை சேர்த்து வினைபுரியச் செய்வதால் தயோ அசிட்டிக் அமிலம் உருவாகிறது. 
(CH3C(O))2O + H2S → CH3C(O)SH + CH3CO2H
பாசுபரசு பெண்டாசல்பைடுடன் உறைந்த அசிட்டிக் அமிலத்தைச் சேர்த்து வினைபுரியச் செய்து தொடர்ந்து காய்ச்சி வடித்தாலும் தயோ அசிட்டிக் அமிலம் கிடைக்கும்..
CH3COOH + P2S5 → CH3COSH + P2OS4
தயோ அசிட்டிக் அமிலம் பொதுவாக அசிட்டிக் அமிலத்தால் மாசுபடுத்தப்படுகிறது.
பிரத்தியேகமாக C=O இரட்டைப் பிணைப்பின் வலிமையுடன் ஒத்துப்போகும் தயோல் இயங்குச் சமநிலையாக  இச்சேர்மம் உள்ளது. ஐதரசன் பிணைப்பின் செல்வாக்கைப் பிரதிபலிக்கும் வகையில், கொதிநிலை (93 °செல்சியசு)  மற்றும் உருகு நிலைகள் அசிட்டிக் அமிலத்தை விட 20 மற்றும் 75 கெல்வின் அளவுக்கு குறைவாக உள்ளன.
## வினைத்திறன்
### அமிலத்தன்மை
தயோ அசிட்டிக் அமிலத்தின் காடித்தன்மை எண் 3.4 என்ற காடித்தன்மை எண் மதிப்புக்கு அருகில் உள்ளதால்  இது அசிட்டிக் அமிலத்தை விட 15 மடங்கு அதிக அமிலத்தன்மை கொண்டதாக உள்ளது.  இதன்   இணைகாரம் தயோ அசிட்டேட்டு ஆகும். 
CH3COSH → CH3COS− + H+ 
நடுநிலை நீரில் தயோ அசிட்டிக்  அமிலம் முழுமையாக அயனியாக்கம் செய்யப்படுகிறது.
### தயோ அசிட்டேட்டின் வினை
தயோ அசிட்டிக் அமிலத்தின் பெரும்பாலான வினைகள்  தயோ அசிட்டேட்டு என்ற இணை காரத்திலிருந்து எழுகிறது. இந்த அயனியின்  பொட்டாசியம் தயோ அசிட்டேட்டு போன்ற தயோ அசிட்டேட்டு உப்புகள்  தயோ அசிட்டேட்டு எசுத்தர்களை உருவாக்கப் பயன்படுகிறது.  தயோ அசிட்டேட்டு எசுத்தர்கள்  நீராற்பகுப்புக்கு உட்பட்டு தயோல்களைக் கொடுக்கின்றன. தயோ அசிட்டிக் அமிலத்தைப் பயன்படுத்தி ஆல்க்கைல் ஆலைட்டிலிருந்து ஒரு தயோலைத் தயாரிப்பதற்கான  பொதுவான முறை நான்கு தனித்தனி படிகளில் தொடர்கிறது. இவற்றில் சில வினைகள் ஒரே குடுவையில் தொடர்ச்சியாக நடக்கின்றன. 
:CH3C(O)SH + NaOH → CH3C(O)SNa + H2O
:CH3C(O)SNa + RX → CH3C(O)SR + NaX (X = Cl, Br, I, etc)
:CH3C(O)SR + 2 NaOH → CH3CO2Na + RSNa + H2O
:RSNa + HCl → RSH + NaCl

இதன் உருபு நடத்தையின் பயன்பாட்டை விளக்கும் ஒரு பயன்பாட்டில், தயோ அசிட்டிக் அமிலம் அசோபிசு ஐசோ பியூட்டைரோ நைட்ரைல் உடன் ஒரு தனி உருபாக அணுக்கரு கவர் கூட்டு வினையில் பயன்படுத்தப்படுகிறது. இவ்வினையில் ஒரு தயோ எசுத்தர் உருவாகிறது.:
:
#### ஒடுக்க அசிட்டைலேற்றம்
பொட்டாசியம் தயோ அசிட்டேட்டு போன்ற தயோ அசிட்டிக் அமில உப்புகள் நைட்ரோ அரீன்களை அரைல் அசிட்டமைடுகளாக மாற்றும் ஒற்றைப் படிநிலை வினைகளில் பயன்படுகின்றன. இவ்வினை குறிப்பாக பாராசிட்டமால் போன்ற மருந்துகள் தயாரிப்பில் மிகப்பயனுள்ளதாக உள்ளது. 

## மேற்கோள்கள்

பகுப்பு:கரிம அமிலங்கள்
பகுப்பு:கரிமக்கந்தகச் சேர்மங்கள்
பகுப்பு:கரிம வேதியியல் வினையாக்கிகள்
அமந்தாவா

***அமந்தாவா*** (*Amandava*) என்ற பேரினம் எஸ்ட்ரிலிட் குருவி பேரினமாகும். இந்த பறவைகள் ஆப்பிரிக்கா மற்றும் தெற்காசியாவில் அடர்ந்த புல் அல்லது புதர்க்காடுகளில் காணப்படுகின்றன. இவை குட்டையான, சிவப்பு அலகுடன் கூடியன. கூட்டமாகக் காணப்படும் இச்சில்லைகள் விதைகளை  உண்ணுகின்றன. முன்னர் இதன் பெயர் *அமதாவத்* மற்றும் *அமிதவத்* எனப் பயன்படுத்தப்பட்டுள்ளது. அமந்தாவா, அம்தாவத், அமிதவத் என்னும் பெயரானது அகமதாபாது என்பதன் திரிபாகக் கருதப்படுகிறது. அதாவது இந்தியாவின் குஜராத் மாநிலத்திலிருந்து முதலில் சில சிவப்புச் சில்லை (அமந்தாவா அமந்தாவா) சேகரிக்கப்பட்டதால் இப்பெயரிடப்பட்டதாக கூறப்படுகிறது.

## வகைப்பாட்டியல்
*அமந்தாவா* பேரினம் இங்கிலாந்து விலங்கியலாளர் எட்வர்ட் பிளைத்தினால் 1836ஆம் ஆண்டு சிவப்புச் சில்லைக்காக இடப்பட்டது. கில்பர்ட் ஒயிட்டின் *தி நேச்சுரல் கிசுஸ்டரி அண்ட் ஆண்டிக்விட்டிசு ஆப் செல்போர்ன்* பதிப்பின் ஒரு பக்கத்தின் அடிக்குறிப்பில் இப்பேரினப் பெயர் குறிப்பிடப்பட்டுள்ளது. இந்த பேரினத்தின் பெயர் இந்திய நகர்ப் பெயராகும். கரோலஸ் லின்னேயஸ் 1758-ல் *பிரிஞ்ஜிலா அமந்தாவா* என்ற பெயரினை சிவப்புச் சில்லைக்கு இட்டார். இதில் *அமந்தாவா* என்ற சொல் இந்தியாவின் குஜராத் மாநிலத்தில் உள்ள அகமதாபாத் நகரப் பெயரின் சிதைவு ஆகும். அமாந்தாவா பேரினம் ஆப்பிரிக்காவில் இரண்டு சிற்றினங்களைக் கொண்ட *அமாதிவா*வின் சகோதரப் பேரினமாகும்*.*

### சிற்றினங்கள்
*அமந்தாவா* பேரினம் மூன்று சிற்றினங்களைக் கொண்டுள்ளது:

மிகவும் நெருங்கிய தொடர்புடைய இரண்டு சில்லைகள், வெப்பமண்டல தெற்காசியாவிலும், ஆப்பிரிக்காவில் மெழுகு அலகு சில்லையும் காணப்படுகின்றது. இந்த பேரினத்தின் பல்வேறு சிற்றினங்கள் சில சமயங்களில் *இசுபோரேஜிதசு* பேரினத்தில் வைக்கப்படுகின்றன.

## மேற்கோள்கள்

*Clement, Harris and Davis, *Finches and Sparrows*  

## வெளி இணைப்புகள்
*
*

பகுப்பு:பறவைப் பேரினங்கள்
எலிசபெத் தர்ட்டில்

** எலிசபெத் தர்ட்டில்**  *(Elizabeth Turtle)* ஜான் ஆப்கின்சு பல்கலைக்கழகத்தின் பயன்முறை இயற்பியல் ஆய்வகத்தில் பணிபுரியும் ஓர் அமெரிக்கக் கோள் அறிவியலாளர் ஆவார்.

## கல்வி
இவர் 1989 இல் இயற்பியலுக்கான அறிவியல் இளவல் பட்டத்தை மசாசூசட் தொழில்நுட்ப நிறுவனத்தில் ஈட்டினார். இவர் கோள் அறிவியலில் முனைவர் பட்டத்தை 1998 இல் அரிசோனா பல்கலைக்கழகத்தில் இருந்து பெற்றார்.

## ஆராய்ச்சி
முனைவர் பட்டம் பெற்றதும் இவர் அப்பல்கலைக்கழகக் கோள் அறிவியல் துறையிலும் மேலும் ஐசோனா, த்சுக்கானில் உள்ள கோள் அறிவியல் நிறுவனத்திலும் பணிபுரிந்தார். இவர் 2006 இல்  பால்டிமோர், மேரிலாந்தில் உள்ள ஜான் ஆப்கின்சு பல்கலைக்கழகத்தின் பயன்முறை இயற்பியல் ஆய்வகத்தில் சேர்ந்தார்.

இவர் கலீலியோ விண்கலத் திட்டத்தின் படிம்வாக்கக் குழுவில் இணைந்து பணிபுரிந்துள்ளார் இவர் காசினி-ஐகன்சு திட்டத்தின்  படிமவாக்க, இராடார் குழுக்களில் இணைந்து பணிபுரிந்துள்ளார். இவர் நிலா வெள்ளோட்ட வட்டணைக்கலத்தில் இயங்கிய ஒளிப்படக் கருவிப் பணியின் இணை ஆய்வாளர் ஆவார்.  இவர் கோள்மொத்தல் கூறுபாடுகள் பற்றியும் கோள் மேற்பரப்பு நிகழ்வுகள் பற்றியும் கோள் படிமவாக்கம், நிலப்பட வரைவியல் பற்றியும் பல ஆய்வுக் கட்டுரைகளை பிறரோடு இணைந்து வெளியிட்டுள்ளார்.

இவர் ஐரோப்பா படிமவாக்க கருவி அமைப்பின் முதன்மை ஆய்வாளர் ஆவார். இக்கருவி அமைப்பு வியாழன் நிலவான ஐரோப்பாத் தேட்ட த் திட்ட வட்டணைக்கலத்தில் இணைக்க தேர்வு செய்யப்பட்டுள்ளது. இவர் திரேகான்பிளை விண்கலத்தின் முதன்மை ஆய்வாளரும் ஆவார்.  இந்த விண்வெளிக்கலத் திட்ட முன்மொழிவு நாசாவின் 2017 ஆம் ஆண்டு புதிய முன்முகப்புத் தேட்ட நிகழ்ச்சிநிரலில் உள்ளடங்கியதாகும். இது 2019 ஆம் ஆண்டு ஜூன் 27 அன்று தேர்வாகியது. இத்திட்ட வட்டணைக்கலம் தித்தன் நிலாவின் வளிமண்டல வானிலையையும் அதன் மேற்பரப்பு வேதி உட்கூறுகளையும் ஆய்வதற்கான இருப்பிடம் மாற்றவல்ல இரட்டை வான்கல ஊர்தியைக் கொண்டதாகும்.

இவர் பல பத்து ஆய்வுக் கட்டுரைகளின் முதன்மை ஆசிரியர் ஆவார். இவர் மேலும் பற்பல அறிவியல் கட்டுரைகளை பிறரோடு இணைந்தும் வெளியிட்டுள்ளார்.

## விருதுகள்
நாசா 2008, 2009, 2010, 2015 ஆம் ஆண்டுகளில் இவருக்குபல குழுச் சாதனை விருதுகளை வழங்கியுள்ளது. இவ்விருதுகளைப் பெற வழிவகுத்த குழுக்களாக காசினி தித்தன் தொகுப்பு அறிவியல் குழு, காசினி படிம உருவாக்க அறிவியல் குழு, காசினி தித்தன் வட்டணைக்கல அறிவியல் குழு நிலா வெள்ளோட்ட வட்டணைக்கலக் குழு, நிலா வெள்ளோட்ட வட்டணைக்கலக் விரிவாக்க அறிவியல் திட்டக் குழு போன்றவை அமைந்தன.

## மேற்கோள்கள்

## வெளி இணைப்புகள்
* Zibi Turtle: Even though it is not always easy… being a planetary scientist is one of the coolest jobs on the planet!
* Elizabeth Turtle  profile at APL

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் கோள் அறிவியலாளர்கள்
குட்டை அலகு நெட்டைக்காலி

**குட்டை அலகு நெட்டைக்காலி** (*Short-billed pipit*)(*ஆந்தசு பர்கேட்டசு*) என்பது பறவை குடும்பத்தினைச் சார்ந்த வாலாட்டிக் குருவி சிற்றினமாகும்.

இது அர்கெந்தீனா, பொலிவியா, பிரேசில், பரகுவை, பெரு மற்றும் உருகுவை ஆகிய நாடுகளில் காணப்படுகிறது. இதன் இயற் வாழிடங்கள் வெப்பமான புல்வெளி மற்றும் மிதவெப்பமண்டல அல்லது வெப்பமண்டல உயர்நில புல்வெளி ஆகும். புனா நெட்டைக்காலி சில நேரங்களில்  துணையினமாகக் கருதப்படுகிறது.

## மேற்கோள்கள்

## மேலும் படிக்க
*
ஜக்மோகன் யாதவ்

**ஜக்மோகன் யாதவ்** (*Jagmohan Yadav*) என்பவர் ஓய்வுபெற்ற இந்தியக் காவல் பணி அதிகாரி ஆவார். இவர் 1983ஆம் ஆண்டு உத்தரப் பிரதேச காவல் பணி ம் அலுவலர் ஆவார். இவர் காவல்துறையின் தலைமை இயக்குநராக உத்தரப் பிரதேசம் காவல்துறையில் பணியாற்றியவர் ஆவார்.

## கல்வி
ஜக்மோகன் யாதவ் அலகாபாத் பல்கலைக்கழகத்தில் தத்துவத்தில் முதுகலைப் பட்டம் பெற்றவர் ஆவார்.

## பணி
உத்தரப் பிரதேசக் காவல்துறையின் தலைமை இயக்குநராகப் பணியாற்றிய யாதவ், முன்னதாக உத்திரப் பிரதேச அரசின் (காவல்துறை) கூடுதல் தலைமை இயக்குநர் (சட்டம் மற்றும் ஒழுங்கு), மீரட், பரேலி மற்றும் கோரக்பூர் மண்டலங்களின் காவல்துறைத் தலைவர் (ஐஜி) உள்ளிட்ட முக்கிய பதவிகளில் பணியாற்றினார்., உத்தரப் பிரதேச சிறப்பு அதிரடிப் படையின் தலைவராக, இலக்னோவின் பேரிலி கோரக்பூர் எல்லையில் பணியாற்றியுள்ளார். குற்றப்பிரிவு-குற்றப் புலனாய்வுத் துறை இயக்குநராகவும் பணியாற்றினார்.

இவர் மாவட்ட காவல்துறைக் கண்காணிப்பாளராக கான்பூர், ஆக்ரா, சகாரன்பூர், தேராதூன், சீதாப்புர், தியோரியா, மற்றும் மகாராஜ்கஞ்சு மாவட்டங்களில் பணியாற்றியுள்ளார்.

யாதவ் 31 டிசம்பர் 2015 அன்று காவல்துறைப் பணியிலிருந்து ஓய்வு பெற்றார்.

## பதக்கங்கள்

* சிறந்த சேவைக்கான காவல் பதக்கம் - ஜனவரி 26, 2000 
* சிறப்பான சேவைக்கான குடியரசுத்தலைவரின் விருது - 26 சனவரி 2011 
*  50வது சுதந்திர தினப் பதக்கம் - ஆகஸ்ட் 15, 1997

## வகித்தப் பதவிகள்

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:இந்திய காவல் பணி அதிகாரிகள்
தூங்காத கண்ணின்று ஒன்று

**தூங்காத கண்ணின்று ஒன்று** (*Thoongatha Kannindru Ondru*) 1983 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். சுந்தர்ராஜன்  இயக்கிய இப்படத்தை கே. கோபிநாதன் தயாரித்தார். இப்படத்தில்  மோகன், அம்பிகா, வி. கே. ராமசாமி, எஸ். வி. சேகர் ஆகியோர் நடித்திருந்தனர்.

## நடிகர்கள்
* மோகன்
* அம்பிகா
* வி. கே. ராமசாமி
* எஸ். வி. சேகர்
* கிருஷ்ணமூர்த்தி
* வி. எம். ஜான்
* எஸ். வரலட்சுமி
* வாணி
* பொன்னி
* இராஜபிரியா

## பின்னணிக் குரல்
இப்படத்தில் நடிகர் மோகனுக்கு எஸ். என். சுரேந்தர் பின்னணி பேசியிருந்தார்.

## பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார். பாடல் வரிகளை முத்துலிங்கம், அ. மருதகாசி, புலமைப்பித்தன் ஆகியோர் இயற்றினர்.

## வெளியீடும் வரவேற்பும்
*[[கல்கி (இதழ்)|கல்கி]]* இதழின் விமர்சகர் திரைஞானம், "இத்திரைப்படத் தலைப்பை உச்சரிப்பதில் உள்ள சிரமம் பார்ப்பதிலும் உண்டு" என்று எழுதியிருந்தார்.

## மேற்கோள்கள்

## வெளி இணைப்புகள்
* https://m.imdb.com/title/tt1496011/ 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். வி. சேகர் நடித்த திரைப்படங்கள்